
Stipendijų jaunimo darbuotojams skyrimo 
tvarkos aprašo 
2 priedas




PRIVATUMO PRANEŠIMAS 
ASMENIMS, KURIŲ DUOMENYS TVAROMI 
VERTINANT PARAIŠKAS DĖL STIPENDIJOS JAUNIMO DARBUOTOJUI SKYRIMO

Informuojame Jus, kad Jaunimo reikalų agentūra (toliau - Agentūra), siekdama skirti stipendijas jaunimo darbuotojams, asmens duomenis tvarko laikydamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, atidžiai perskaitykite šį pranešimą. 

1. Kokia yra šio dokumento paskirtis? 
Šis privatumo pranešimas  skirtas jaunimo darbuotojams, teikiantiems paraiškas dėl stipendijos skyrimo ir, paaiškinama, kaip Jūs kaip duomenų subjektas, galite įgyvendinti  Reglamento (ES) 2016/679 III skyriuje nustatytas teises. Jei turite klausimų arba kuri nors šio pranešimo dalis yra neaiški,  kreipkitės šio pranešimo 6 punkte nurodytais kontaktais.

2. Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą? 
Už Jūsų (ir Jūsų atstovaujamo asmens) asmens duomenų tvarkymą atsakingi: 
Duomenų valdytojas: Jaunimo reikalų agentūra 
Juridinio asmens kodas: 188681478 
Pašto adresas: S. Konarskio g. 35, LT-03123 Vilnius 
Telefono ryšio numeris: +370 5 2497002 
Elektroninio pašto adresas: info@jra.lt 
Duomenų apsaugos pareigūnas: dap@jra.lt 

3. Kokius duomenis apie Jus renkame, kokiais tikslais kuo remdamiesi ir kiek laiko juos tvarkome? 
Agentūra asmens duomenis tvarko paraiškų priėmimo ir administravimo, pareiškėjų atitikties reikalavimams ir paraiškų vertinimo, sprendimų dėl stipendijų skyrimo priėmimo,  stipendijų išmokėjimo, apskaitos, kontrolės bei atsiskaitymo tikslais.
	Asmens duomenų kategorijos 
	Vardas, pavardė, gyvenamosios vietos adresas, telefono ryšio numeris, el. pašto adresas, darbovietės pavadinimas ir juridinio asmens kodas, pareigos, banko pavadinimas ir banko sąskaitos numeris, informacija apie išsilavinimą, neformaliuoju būdu įgytas kompetencijas ir darbo patirtį, paraiškoje bei jos prieduose pateikti duomenys, paraiškos vertinimo rezultatai ir sprendimo dėl stipendijos skyrimo duomenys.

	Asmens duomenų šaltinis 
	Asmens duomenis gauname tiesiogiai iš Jūsų, o paraiškos vertinimo ir sprendimo priėmimo metu sukuriamus duomenis – iš paraiškas vertinančių asmenų ir Agentūros.

	Duomenų tvarkymo teisinis pagrindas 
	Paraiškos priėmimo, administravimo, vertinimo ir sprendimo dėl stipendijos skyrimo duomenys tvarkomi Reglamento (ES) 2016/679 6 straipsnio 1 dalies e punkto pagrindu, vykdant Agentūrai pavestą viešojo intereso užduotį pagal Stipendijų jaunimo darbuotojams skyrimo tvarkos aprašą. Stipendijos išmokėjimo, apskaitos, kontrolės ir dokumentų saugojimo duomenys tvarkomi Reglamento (ES) 2016/679 6 straipsnio 1 dalies c punkto pagrindu, vykdant Agentūrai taikomas teisines prievoles.

	Duomenų tvarkymo terminas 
	Paraiškų ir jų vertinimo duomenys saugomi Agentūros dokumentacijos plane nustatytais terminais. Stipendijos gavėjų mokėjimo ir apskaitos dokumentuose esantys asmens duomenys saugomi 10 metų, jeigu taikytini teisės aktai nenustato kito termino.



4. Ar priimame automatizuotus sprendimus? Ar profiliuojame? 
Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu. 

5. Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų? 

Paraiškose pateikti asmens duomenys perduodami paraiškas vertinantiems asmenims tiek, kiek būtina paraiškoms įvertinti. Stipendijos gavėjų mokėjimo ir apskaitos duomenys perduodami Nacionaliniam bendrųjų funkcijų centrui pagal buhalterinės apskaitos organizavimo sutartį.
Teisės aktuose nustatytais atvejais, kai duomenų teikimas būtinas ir proporcingas teisėtiems tikslams, asmens duomenys gali būti perduoti Valstybinei duomenų apsaugos inspekcijai, teismams, teisėsaugos institucijoms ir Agentūros auditą ar kontrolę atliekančioms įstaigoms bei institucijoms. Duomenis taip pat gali tvarkyti Agentūros pasitelkti informacinių technologijų, ryšių, dokumentų valdymo ir kitų paslaugų teikėjai, veikiantys kaip duomenų tvarkytojai.
Asmens duomenys už Europos ekonominės erdvės ribų neperduodami, išskyrus atvejus, kai toks perdavimas būtų vykdomas laikantis Reglamento (ES) 2016/679 V skyriaus reikalavimų. Apie konkretų perdavimą ir taikomas apsaugos priemones duomenų subjektas būtų informuojamas teisės aktų nustatyta tvarka.

6. Kokias teises Jūs turite? 
Jei norite imtis žemiau nurodytų veiksmų, prašome kreiptis į Mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę: 

· teisę būti informuotam apie savo asmens duomenų tvarkymą;
· teisę susipažinti su tvarkomais savo asmens duomenimis;
· teisę reikalauti ištaisyti netikslius ar papildyti neišsamius savo asmens duomenis;
· teisę reikalauti ištrinti savo asmens duomenis, kai yra Reglamento (ES) 2016/679 17 straipsnyje nustatyti pagrindai;
· teisę prašyti apriboti savo asmens duomenų tvarkymą, kai yra Reglamento (ES) 2016/679 18 straipsnyje nustatyti pagrindai;
· teisę nesutikti su asmens duomenų tvarkymu, kai duomenys tvarkomi Reglamento (ES) 2016/679 6 straipsnio 1 dalies e punkto pagrindu.

Jei manote, kad tvarkydama Jūsų asmens duomenis Agentūra pažeidžia duomenų apsaugos teisės aktus, turite teisę pateikti skundą Valstybinei duomenų apsaugos inspekcijai: L. Sapiegos g. 17, LT-10312 Vilnius, el. paštu ada@ada.lt arba kitais jos interneto svetainėje www.vdai.lrv.lt nurodytais būdais. Prieš teikiant skundą rekomenduojame kreiptis į Agentūrą arba jos duomenų apsaugos pareigūną.
Kreiptis dėl savo teisių įgyvendinimo galite Agentūros nustatyta tvarka, reglamentuota Duomenų subjektų teisių įgyvendinimo Jaunimo reikalų agentūroje taisyklėse. Prašymą galite pateikti el. paštu info@jra.lt arba atvykę adresu S. Konarskio g. 35, LT-03123 Vilnius.  
7. Ko mes iš Jūsų prašome? 

Iš Jūsų, kaip duomenų subjekto, prašome: 

· užtikrinti, kad Agentūrai teikiami asmens duomenys būtų tikslūs ir teisingi;
· pasikeitus pateiktiems asmens duomenims ar kitai susijusiai informacijai, nedelsiant, bet ne vėliau kaip per 5 darbo dienas, apie tai informuoti Agentūrą.

8. Ar šis pranešimas bus atnaujintas? 

Šis privatumo pranešimas peržiūrimas ir, nustačius poreikį, atnaujinamas. Paskutinį kartą pranešimas atnaujintas: 2026 m. rugsėjo 14 d.
Agentūros interneto svetainėje https://jra.lrv.lt/lt/ skelbiama aktualiausia šio privatumo pranešimo versija.

